Kære medlem

Der blev afholdt generalforsamling søndag den 27. marts 2022. På grund af nødvendige programændringer varede selve generalforsamlingen kun en time, hvorefter de fremmødte nød en kop kaffe og talte om kommende aktiviteter. Det fysiske møde foregik i DOKK1, Aarhus . Mødet blev desuden gennemført online på ”Teams”.

**Referat fra årlig generalforsamling i foreningen Astmahjemkongsberg.dk, den 27.03.2022.**

Fremmødte: Formand Lene, næstformand Ivan og medlemmerne Bodil Jensen, Jette Frederiksen og Peter Olsen. Bestyrelsesmedlem Michael og kasserer Lena var med på Teams.

Afbud fra: Bestyrelsesmedlem Margit, suppleant Susanne, revisor Søren og medlem Karen.

1. Ivan blev valgt til dirigent

2. Lene blev valgt til referent

3. Bestyrelsens beretning v/ formanden:

2021 blev endnu et år hvor vi var lidt begrænsede af Covid 19.

Alligevel har nogle medlemmer formået at være aktive, f.eks. har de grønne ture været gennemført, med deltagere ad gangen. Andre har arbejdet med at planlægge aktiviteter og samarbejde om at få fortalt vores historie.

Regnskabet siger kassereren mere om, jeg vil blot sige at jeg synes er tilfreds med at der også i det forgangne år er kommet nye medlemmer til, selv om vi ikke har kunnet lave så mange arrangementer i foreningen.

STOR TAK til: Medlemmerne for at støtte op. Til bestyrelsen for at holde ud. Til Susanne for at arrangere de grønne ture i Nordsjælland, og for at etablere samarbejde med Foreningen Norden. Og tak til Karen for at hjælpe med dette. Tak til Michael for at forhandle en god aftale med Fredheim, og lave en super flot præsentation af turen til Norge. Tak til Margit, som har kontaktet Nationalmuseet og fået en aftale om et samarbejde i stand. Tak til Birgitte for uundværligt arbejde med hjemmesiden, og til Søren for at assistere med regnskab og IT.

Kommende arrangementer: I april er der foredraget i Nordens Forening. I maj Turen til Norge.

Vi håber, at vi kan gennemføre tre træf i år, og endnu en rejse til Norge til næste år.

Måtte 2022 blive et år, hvor vi lades op ved at dele vore gode erindringer.

Kommentarer:

Det kunne også nævnes, at Michael har etableret samarbejde med en journalist som vil hjælpe os med at fortælle vores erindringer.

Husk at I kan tilmelde jer forskningsprojektet i Hvidovre. Spørgsmål kan rettes til Lene eller Lena.

Beretningen blev godkendt

4. Forelæggelse af revideret regnskab til godkendelse v/ kasserer.

23 medlemmer har betalt for indeværende år

Der var ingen spørgsmål til regnskabet, som blev taget til efterretning.

5. Indkomne forslag.

Der var ikke indkommet nogen forslag.

6. Fastsættelse af kontingent for det kommende år. Bestyrelsen foreslår at forhøje

kontingentet fra 100 kr. til 150 kr.

Det blev enstemmigt vedtaget, at hæve kontingentet til kr. 150,- (gældende fra den 1.januar 2023)

7. Godkendelse af budget for det indeværende år

Kassereren fremlagde budget 2022. Der er kalkuleret med afholdelse af 3 træf i 2022.

Der var ingen spørgsmål, og budgettet blev godkendt. Se bilag: budget 2022

8. Valg af bestyrelse og bestyrelsessuppleanter:

• Valg af bestyrelse på minimum tre eller fem medlemmer

Hvem er på valg / ønsker genvalg? (drøftet fra bestyrelsesmødet før generalforsamlingen)

Lene, Ivan og Margit blev genvalgt sidste år, og er derfor ikke på valg i år

Lena har været medl. af bestyrelsen i 2020 og 2021, er derfor på valg i år. Lena ønsker at fortsætte

som kasserer, med samme opgaver.

Michael blev valgt ind sidste år, og er derfor ikke på valg i år.

Brian ønsker at fratræde suppleantposten, (ny suppleant kan vælges ind).

Susanne ønsker at fortsætte som suppleant.

Bestyrelsen ønsker at Søren fortsætter som revisor.

Margit Baagøe og Michael Munck ser sig nødsaget til at udtræde af bestyrelsen. Ingen nye ønskede at indtræde. Der er således tre medlemmer i bestyrelsen: Genvalgt er Lena Nielsen Thorsen, Ivan Jensen og Lene Ezzaaf var ikke på valg, men fortsætter i bestyrelsen

• Valg af to suppleanter til bestyrelsen

Brian Vedel er fratrådt som suppleant. Ingen nye ønsker at tiltræde. Susanne Bûlow ønsker at fortsætte og blev genvalgt. Bestyrelsen konstituerer sig på 1. møde efter generalforsamlingen.

9. Valg af revisor

Søren Ahrenkiel blev genvalgt.

10. Eventuelt

Der er et stort ønske om at overblik over medlemmer og hold, samt viden om hvor er vennerne nu? Det talte vi om at fremme i foreningen i det kommende år, ligesom vi kan prøve at opspore den film, som Peter har kendskab til. Måske findes den på Rigsarkivet i Røde Kors` materiale.

Jette kom med en god ide: Måske skal planlægning af træf begynde med at finde deltagere (f.eks. ud fra vores kendskab til medlemmernes postnumre), og først derefter findes en lokalitet og dato.

Foreningen har brug for mere markedsføring, så gode ideer og tiltag er meget velkomne.

Måske kan vi finde gratis lokaler til møder, via Odense Kommune?

27.03.2022 Referent Lene Ezzaaf

N.B. Referatet underskrives digitalt via en mail til kassereren.